Impression, soleil levant

Impression, soleil levant, ("Tanggapan, Terbit matahari") ialah sebuah lukisan oleh Claude Monet. Tajuk ini merupakan punca nama pergerakan Impresionis dalam dunia seni.

Sejarah 

Bertarikh tahun 1872, subjek lukisan ini ialah pelabuhan Le Havre di Perancis.  Ia dihasilkan dengan menggunakan coretan yang longgar yang mencadangkan lukisan lebih daripada menggariskannya.   Monet menerangkan tajuk lukisan kemudiannya:

Lukisan ini dipamerkan pada tahun 1874 semasa pameran berdikari seni pelukis Impresionis (yang tidak terkenal pada waktu itu). Pengkritik Louis Leroy mendapat ilham daripada tajuk lukisan untuk memberi tajuk ulasan yang mencela pertunjukan tersebut dalam akhbar Le Charivari sebagai, "Pameran  Impresionis", dan dengan tidak sengaja memberi nama kepada pergerakan seni baharu. Beliau menulis:

Lukisan ini dicuri daripada Musée Marmottan Monet pada tahun 1985 oleh Philippe Jamin dan Youssef Khimoun tetapi dapat dikembalikan pada tahun 1990.  Ia dipamerkan di sana semenjak tahun 1991.

Ciri menarik

Warna dan luminans 

Walaupun matahari kelihatan seperti titik yang paling cerah pada kanvas, sebenarnya, apabila diukur dengan alat fotometer (alat untuk mengukur cahaya) kecerahan (atau luminans) matahari sama dengan langit.

Margaret Livingstone, profesor neurobiologi di Universit Harvard berkata, "Jika anada membuat salinan hitam putih lukisan Impression: Sunrise, Matahari akan [hampir] hilang."

Livingstone berkata ini kerana lukisan itu memiliki sifat yang amat realistik. Dari segi neurobiologi, bahagian korteks visual lama otak hanya mengesan luminans dan tidak mengesan warna, jadi matahari pada lukisan itu tidak akan dilihatnya. Warna pula dapat dikesan oleh bahagian korteks visual baharu —yang hanya hadir pada manusia dan primat— dan tidak terdapat banyak lukisan yang bersifat begini.

Lihat juga 
 Serakan Rayleigh
 Teori Mie

Rujukan

Lukisan oleh Claude Monet
Lukisan maritim
Lukisan 1872
Lukisan di Musée Marmottan Monet